bluuebunny/crossref_metadata_2025 huggingface dataset:
การประยุกต์ใช้เทคนิคทางธรณีฟิสิกส์เพื่อระบุขอบเขตการปนเปื้อน บริเวณเหมืองดีบุกเก่า อำเภอด่านช้าง จังหวัดสุพรรณบุรี
Authors:   , โพธิ์ชัย สุจิตราพร
Published: February 2025

แร่ดีบุกที่เกิดในประเทศไทยส่วนใหญ่ได้มาจากสินแร่แคสซิเทอไรต์ (Cassiterite) เกิดอยู่ในสายแร่แบบน้าร้อนที่แทรกในหินแกรนิตหรือหินตะกอนข้างเคียง สินแร่แคสซิเทอไรต์มักเกิดร่วมกับแร่อาร์ซิโนไพไรต์ แร่ชาร์ลโคไพไรต์และแร่อื่น ๆ เมื่อมีการทำเหมืองแร่ดีบุกจึงมีการทิ้งเพื่อนแร่เหล่านี้เป็นกากแร่ ทำให้สารหนูกระจายสู่สิ่งแวดล้อมเมื่อแร่อาร์ซิโนไพไรต์เกิดปฏิกิริยาออกซิเดชั่น การศึกษาการปนเปื้อนในพื้นที่เหมืองดีบุกเก่า ตำบลองค์พระ อำเภอด่านช้าง จังหวัดสุพรรณบุรี ประยุกต์ใช้การสำรวจสภาพต้านทานไฟฟ้ากับการวิเคราะห์อุทกธรณีเคมีของน้ำบาดาลและดินในพื้นที่เพื่อระบุขอบเขตการปนเปื้อนของมลสาร การสำรวจทางธรณีฟิสิกส์ใช้วิธีการสำรวจสภาพต้านทานไฟฟ้าแบบ 1 มิติ วางขั้วไฟฟ้าแบบชรัมเบอร์แจร์ (Schlumberger array) ทำการสำรวจทั้งหมด 12 จุด และนำมาประมวลผลด้วยโปรแกรม IPI2Win เพื่อสร้างภาพตัดขวางแสดงชั้นใต้ผิวดิน ซึ่งพบว่าพื้นที่ศึกษาประกอบด้วยชั้นใต้ผิวดิน 3 ชั้น ชั้นแรกเป็นดินเหนียว (Clay) ความลึกตั้งแต่ 0-10 เมตร ชั้นที่สองเป็นตะกอนหยาบ (Gravel) มีความลึก 10-25 เมตร และชั้นที่สามเป็นหินปูน มีความลึกมากกว่า 25 เมตร การวัดระดับน้ำจากบ่อบาดาลระดับตื้นและบ่อบาดาลระดับลึกบอกได้ว่า น้ำบาดาลไหลจากพื้นที่เติมน้ำ (ภูเขา) ทางตะวันตกเฉียงเหนือไปยังพื้นที่ต่ำกว่าทางใต้ สำหรับการเก็บตัวอย่างเพื่อวิเคราะห์เคมีทาการเก็บตัวอย่างน้ำบาดาลระดับตื้น 7 บ่อ น้ำบาดาลระดับลึก 7 บ่อและน้ำผิวดิน 1 จุด นอกจากนี้ยังเก็บตัวอย่างดิน 6 จุด พบว่าน้ำบาดาลระดับตื้นมีความเข้มข้นของสารหนู 0.406-5.409 μg/L บ่อที่มีความเข้มข้นสูงที่สุดคือบ่อ w3 อยู่ห่างจากเหมืองดีบุกไปทางท้ายน้ำ 1.2 กิโลเมตร แต่ยังไม่เกินค่ามาตรฐานน้ำดื่มขององค์การอนามัยโลกที่กำหนดไว้ที่ 10 μg/L ในขณะที่น้ำผิวดินซึ่งเก็บตัวอย่างจากบ่อเก็บกากแร่เก่ามีค่าความเข้มข้นของสารหนู 23.66 μg/L ซึ่งเกินมาตรฐานขององค์การอนามัยโลก สำหรับตัวอย่างดินพบว่ามีความเข้มข้นของสารหนูมากที่สุดคือ 911.88 mg/kg ในจุดที่ห่างจากเหมือง 0.5 กิโลเมตร และดินที่มีความเข้มข้นของสารหนูน้อยที่สุดมีความเข้มข้น 10.29 mg/kg ห่างจากเหมืองดีบุกเก่าประมาณ 2.16 กิโลเมตร จากการศึกษาสามารถสรุปได้ว่าผลลัพธ์ของธรณีฟิสิกส์ไม่สามารถใช้ในการระบุขอบเขตการปนเปื้อนของสารหนูในน้ำบาดาลได้อย่างสมบูรณ์ แต่การสำรวจทางธรณีฟิสิกส์สามารถใช้เพื่ออธิบายการไหลของน้ำบาดาลและใช้ร่วมกับข้อมูลอุทกธรณีเคมีเพื่ออธิบายพื้นที่ปนเปื้อนที่เป็นไปได้
การกระจายตัวของความเค้นทางธรณีแปรสัณฐานตามรอยเลื่อนย้อนแนวกลางหลัก เทือกเขาหิมาลัย
Authors:   , ชัยชนาวุฒิ ธนกฤต
Published: February 2025

เทือกเขาหิมาลัยอยู่ระหว่างรอยต่อของแผ่นเปลือกโลกอินเดีย (Indian plate) และยูเรเซีย (Eurasian plate) ที่เคลื่อนชนกัน ส่งผลให้เกิดเป็นแนวมุดตัวหลักตอนกลางบริเวณเทือกเขาหิมาลัย (The main central thrust, Himalaya) ในปัจจุบันแผ่นเปลือกโลกยังคงเคลื่อนที่ชนกันทำให้บริเวณพื้นที่รอบ ๆ ตามรอยเลื่อนย้อนแนวกลางหลักเทือกเขาหิมาลัย มีอัตราการเกิดแผ่นดินไหวสูง รวมถึงแผ่นดินไหวที่มีขนาดใหญ่ เช่น วันที่ 25 เมษายน ค.ศ. 2015 เกิดแผ่นดินไหวขนาด 7.8 แมกนิจูด ที่ประเทศเนปาล การศึกษาพฤติกรรมแผ่นดินไหวในอดีตจะทำให้สามารถทำนายพฤติกรรมการเกิดแผ่นดินไหวในอนาคต จึงจะสามารถที่จะเฝ้าระวัง ป้องกัน และลดความเสียหายที่จะเกิดขึ้น โดยแผ่นดินไหวที่มีสาเหตุจากธรรมชาติ เกิดจากการปลดปล่อยพลังงานเพื่อลดความเครียดที่สะสมไว้ภายในโลกออกมาเพื่อปรับสมดุลของเปลือกโลกให้คงที่ โดยพื้นที่ใดที่มีความเค้นสะสมตัวสูง จะมีโอกาสเกิดแผ่นดินไหวในเวลาต่อมา จึงเป็นที่มาของงานวิจัยนี้ โดยศึกษาค่าคงที่ b ในสมการกูเตนเบิร์กและริกเตอร์ ซึ่งค่าคงที่ b มีความสัมพันธ์เชิงแปรผกผันกับความเค้น หมายความว่า พื้นที่ใดมีค่า b ต่ำพื้นที่นั้นมีความเค้นสูง ซึ่งมีโอกาสเกิดแผ่นดินไหวได้ในอนาคต หากมีการปล่อยพลังงานจากความเค้น จากข้อมูลแผ่นดินไหวที่คัดกรอกแล้วนำมาศึกษาค่า b แต่ละพื้นที่จะมีตัวแปรในการวิเคราะห์ที่เหมาะสมแตกต่างกัน การศึกษาย้อนกลับพบว่า หากกวาดรัศมีใด ๆ ออกไปจากพื้นที่ตามจำนวนแผ่นดินไหว 30 เหตุการณ์ จะทำให้ค่าที่เหมาะสมที่สุดในการณ์วิเคราะห์ค่า b ของบริเวณรอยเลื่อนย้อนแนวกลางหลัก เทือกเขาหิมาลัย เมื่อนำค่าดังกล่าวมาศึกษาต่อจะได้แผนที่การกระจายตัวค่า b ในปัจจุบัน พบว่ามี 14 พื้นที่ที่มีค่า b ต่ำลงอย่างต่อเนื่อง บ่งชี้ว่าพื้นที่เหล่านี้มีการสะสมความเค้นเพิ่มมากขึ้น จึงมีโอกาสเสี่ยงที่จะเกิดแผ่นดินไหวในอนาคตได้
การสังเคราะห์พอลิเมอร์ลอกแบบโมเลกุลจากพอลิ (3,4-เอทิลีนไดออกซีไทโอฟีน) ผ่านปฏิกิริยาพอลิเมอไรเซชันในสถานะของแข็ง
Authors:   , อ่อนสร้อย ปาจรีย์
Published: February 2025

3,4-เอทิลีนไดออกซีไทโอฟีน เมทานอล เป็นมอนอเมอร์ชนิดหนึ่งที่มีความน่าสนใจในการนำมาสังเคราะห์เป็นพอลิเมอร์ลอกแบบโมเลกุล การเพิ่มหมู่ฟังก์ชันบนโมเลกุลของ 3,4-เอทิลีนไดออกซีไทโอฟีน ทำให้พอลิเมอร์ลอกแบบโมเลกุลที่ได้มีความสามารถในการเกิดอันตรกิริยากับสารแม่แบบมากขึ้น โดยในงานวิจัยนี้ได้สังเคราะห์มอนอเมอร์ 3,4-เอทิลีนไดออกซีไทโอฟีน เมทานอล จากไดเอทิล 3,4-ไดไฮดรอกซีไทโอฟีน-2,5-ไดคาร์บอกซีเลต เกิดปฏิกิริยาการแทนที่ด้วยนิวคลีโอไฟล์ของอิพิคลอโรไฮดริน พบว่าได้ ไดเอทิล 2-(ไฮดรอกซีเมทิล)-2,3-ไดไฮโดรไทอีโน[3,4-บี][1,4]ไดออกซีน-5,7-ไดคาร์บอกซีเลต (ร้อยละ 24.7) หลังจากนั้นนำมาเกิดปฏิกิริยาไฮโดรไลซิส และปฏิกิริยาดีคาร์บอกซิเลชัน ได้เป็น 2-(ไฮดรอกซีเมทิล)-2,3-ไดไฮโดรไทอีโน[3,4-บี][1,4]ไดออกซีน-5,7-ไดคาร์บอกซีลิกแอซิด (ร้อยละ 77.7) และ 3,4-เอทิลีนไดออกซีไทโอฟีน เมทานอล (ร้อยละ 38.2) ตามลาดับ พอลิเมอร์ลอกแบบโมเลกุลของพอลิ(3,4-เอทิลีนไดออกซีไทโอฟีน) สังเคราะห์ได้จากมอนอเมอร์ 2,5-ไดโบรโม-3,4-เอทิลีนไดออกซีไทโอฟีน ด้วยปฏิกิริยาพอลิเมอไรเซชันในสถานะของแข็งที่มีโมเลกุลแม่แบบ คือ 2,4-ไดไนโตรฟีนอล พอลิเมอร์ที่สังเคราะห์ได้มีการยึดจับกันอย่างหนาแน่นระหว่างพอลิเมอร์และโมเลกุลแม่แบบ ทำให้ไม่สามารถสกัดโมเลกุลแม่แบบออกมาจากพอลิเมอร์ด้วยตัวทำละลายอินทรีย์ได้ แต่สามารถสกัดได้ด้วยสารละลายโซเดียมไฮดรอกไซด์ จากการทดลองติดตามการเลือกจับโมเลกุลแม่แบบอีกครั้งด้วยเทคนิคยูวี-วิสิเบิล สเปกโทรสโคปี พอลิเมอร์ลอกแบบโมเลกุลนี้สามารถจดจำโมเลกุลแม่แบบ 2,4-ไดไนโตรฟีนอล ที่เติมกลับลงไปได้ เมื่อเปรียบเทียบกับพอลิเมอร์ที่ไม่ถูกลอกแบบที่เตรียมไปพร้อม ๆ กัน ความสำเร็จเหล่านี้นำไปสู่ความเป็นไปได้ในการพัฒนากลุ่มของพอลิเมอร์ลอกแบบโมเลกุลจากพอลิ(3,4-เอทิลีนไดออกซีไทโอฟีน) เพื่อใช้ในการตรวจวัดทางเคมีที่จำเพาะสำหรับสารบางชนิดได้
ผลของการรม 1-เมทิลไซโคลโพรพีนซ้ำต่อคุณภาพหลังการเก็บเกี่ยวของกล้วยไม้ตัดดอกสกุลหวายพันธุ์ขาวสนาน
Authors:   , ใจแข็ง กลย์ภัทร์
Published: February 2025

1-เมทิลไซโคลโพรพีน (1-MCP) เป็นสารเคมียับยั้ง การทำงานของเอทิลีนในผลผลิตทางการเกษตร การทดลองศีกษาผลของการรม e-MCP ซ้ำในกล้วยไม้สกุลหวายพันธุ์ขาวสนาน โดยรมช่อดอกด้วย 1-MCP ความเข้มข้น 250 และ 500 nL.L⁻¹ ซ้ำ 1, 2 และ 3 ครั้ง ครั้ง ละ 3 ชั้วโมงและเก็บรักษาที่อุณหภูมิ 25 องศาเซลเซียส เปรียบเทียบกับชุดควบคุมที่ไม่ได้รม 1-MCP พบว่า ชุดการทดลองที่รม 1-MCP ความเข้มข้น 500 nL.L⁻¹ ซ้ำ 3 ครั้ง มีการร่วงของดอกตูม และดอกบานต่ำที่สุด ในขณะที่ชุดควบคุมมีอัตราการบานเพิ่มของดอกตูมสูงที่สุด อย่างไรก็ตาม การเปลี่ยนสี ของดอกบาน และปริมาณการดูดน้ำของช่อดอกไม่มีความแตกต่างกันอย่างมีนัย สำคัญทางสถิติในทุกชุดการทดลอง จากข้อมูล ดังกล่าวแสดงให้เห็นว่าความเข้มข้นของ 1-MCP ที่ให้ผลที่ดีที่สุด ต่อคุณภาพหลังการเก็บเกี่ยวคือ 500 nL.L⁻¹ ดังนั้น จึงใช้ความเข้มข้นดังกล่าวในการศึกษาเปรียบเทียบผลของอุณหภูมิที่ใช้ในการรมและเก็บรักษา โดยรมช่อดอกด้วย 1-MCP ความเข้มข้น 500 nL.L⁻¹ ซ้ำ 1, 2 และ 3 ครั้ง และเก็บรักษาที่อุณหภูมิ 18 องศาเซลเซียส เปรียบเทียบกับชุดควบคุมที่รม 1-MCP ความเข้มข้น 500 nL.L⁻¹ และเก็บรักษาที่อุณหภูมิ 25 องศาเซลเซียส พบว่าการร่วงของดอกตูมและการบานเพิ่มของดอกตูมในชุดทดลองต่ำกว่าชุดควบคุม ในทางตรงกันข้ามการร่วงของดอกบานไม่มีความแตกต่างกันอย่างมีนัยสำคัญทางสถิติ นอกจากนี้ อุณหภูมิที่ เก็บรักษายังมีผลต่อการเปลี่ยนสีของกลีบดอกกล้วยไม้และปริมาณการดูดน้ำของช่อดอกกล้วยไม้อีกด้วย
การตรวจวัดสารปราบศัตรูพืชด้วยการเปลี่ยนสีของสีย้อมแอซิดบลู-25
Authors:   , อินต๊ะแสน ภิญกาญจน์
Published: February 2025

งานวิจัยนี้เป็นการพัฒนาวิธีการตรวจวัดทางสีอย่างง่ายที่สามารถสังเกตได้ด้วยตาเปล่าสำหรับสารปราบศัตรูพืช ได้แก่ พาราควอตและอนุพันธ์ของเบนโซไทอะโซล คือ 2-เมอร์แคปโทเบนโซไทอะโซล โดยการให้สารปราบศัตรูพืชทำปฏิกิริยากับสารละลาย Au(III) ก่อน จากนั้นเติมสารละลายแอซิดบลู-25 และสามารถทำการวิเคราะห์สารปราบศัตรูพืชจากการเปลี่ยนสีของสารสารละลายแอซิดบลู-25 จากการศึกษาภาวะที่เหมาะสมของการทดลองพบว่า สารละลายแอซิดบลู-25 สามารถถูกฟอกจางสีได้ด้วยสารละลาย Au(III) ที่ความเข้มข้น 10 มิลลิกรัมต่อลิตรสามารถทำให้สารละลายแอซิดบลู-25 เปลี่ยนสีจากสีน้ำเงินเป็นสีม่วงแดงซึ่งสามารถสังเกตการเปลี่ยนสีอย่างเห็นได้ชัดและพีเอชไม่มีผลต่อการทดลอง สำหรับการตรวจวัดพาราควอตใช้เวลาในการตรวจวัดนาน จึงจำเป็นต้องพัฒนาต่อไป และ 2-เมอร์แคปโทเบนโซไทอะโซล สามารถตรวจวัดได้ที่เวลา 20 นาที และกราฟความเป็นเส้นตรงในช่วงความเข้มข้น 1 – 30 มิลลิกรัมต่อลิตร ที่การดูดกลืนแสงที่ความยาวคลื่น 625 นาโนเมตร และมีค่าสัมประสิทธิ์สหสัมพันธ์ (R²) เท่ากับ 0.9886
ศิลาวรรณนาของหินทรายบางส่วนจากหมวดหินน้ำพอง ตามทางหลวงหมายเลข 12 อำเภอหล่มสัก จังหวัดเพชรบูรณ์ : การประเมินความพรุน สำหรับศักยภาพการเป็นชั้นหินกักเก็บปิโตรเลียม
Authors:   , สุธีรพงศ์พันธ์ ณัฐนิธิ
Published: February 2025

ที่ราบสูงโคราชตั้งอยู่บริเวณภาคตะวันออกเฉียงเหนือของประเทศไทย ครอบคลุมพื้นที่ประมาณ 200,000 ตารางกิโลเมตร เริ่มมีการสำรวจปิโตรเลียมในปี พ.ศ. 2505 จนถึงปัจจุบัน ชั้นหินที่มีศักยภาพในการเป็นชั้นหินต้นกำเนิดปิโตรเลียมในพื้นที่คือ ชั้นหินดินดานของหมวดหินห้วยหินลาด และชั้นหินดินดานของกลุ่มหินสระบุรี โครงงานนี้จะทำการศึกษาหินทรายบางส่วนจากหมวดหินน้ำพองซึ่งเป็นหมวดหินที่ปิดทับอยู่บนหมวดหินห้วยหินลาด จุดประสงค์ของโครงงานนี้คือ วิเคราะห์ศิลาวรรณนาและประเมินความพรุนสำหรับศักยภาพการเป็นชั้นหินกักเก็บปิโตรเลียมของหินทรายบางส่วนจากหมวดหินน้ำพอง ตามทางหลวงหมายเลข12 อำเภอหล่มสัก จังหวัดเพชรบูรณ์ โดยเก็บตัวอย่างหิน 7 ตัวอย่างจากบริเวณจุดศึกษา 3 จุดศึกษา แล้วจึงนำมาวิเคราะห์ด้วยวิธีทางศิลาวรรณนาและวิธีการวิเคราะห์ภาพอิเล็กตรอนกระเจิงกลับด้วยโปรแกรม Imagel จากการศึกษาทางศิลาวรรณนาพบว่าหินทรายหมวดหินน้ำพองเกือบทั้งหมดที่นำมาศึกษาเป็นหินทรายชนิด Lithic arkose ตามการจำแนกของ Folk (1980) มีขนาดของเม็ดตะกอนตั้งแต่ทรายละเอียดมากจนถึงทรายละเอียดปานกลาง มีการคัดขนาดดี มีภาวะทรงกลมต่ำ ประกอบด้วยควอตซ์ร้อยละ 49 ถึง 69 เฟลด์สปาร์ร้อยละ 12 ถึง 22 เศษหินร้อยละ 10 ถึง 15 และแร่ทึบแสงและแร่อื่น ๆ ร้อยละ 5 ถึง 18 หินต้นกำเนิดของตะกอนมีสภาพธรณีแปรสัณฐานอยู่ในช่วงระหว่าง continental block provenance กับ recycled orogeny provenance จากผลการวิเคราะห์ภาพอิเล็กตรอนกระเจิงกลับพบว่าค่าความพรุนเฉลี่ยของตัวอย่างหินทั้งหมดมีค่าเท่ากับ 2.01 เปอร์เซ็นต์ รูพรุนส่วนใหญ่ที่พบในหินมีขนาดของรูพรุนเล็กกว่า 3 ไมครอนเมตร ผลจากการนำค่าความพรุนเฉลี่ยของตัวอย่างหินแต่ละตัวอย่าง ไปเทียบกับตารางแสดงค่าความพรุนกับชนิดหินกักเก็บปิโตรเลียมของ Koesoemadinata (1980) พบว่าตัวอย่างหินที่นำมาศึกษาทั้งหมดจัดอยู่ในหินกักเก็บปิโตรเลียมประเภท Negligible
การหาขอบเขตและพื้นที่ห้องจากภาพแบบแปลนพิมพ์เขียว
Authors:   , จับจุ ณัฐนรี
Published: February 2025

ในปัจจุบันอาคารขนาดใหญ่จะมีระบบปรับอากาศที่ทำความเย็นให้กับอาคารโดยการลำเลียงไปตามระบบท่อ การทราบขอบเขตของห้องที่ต้องการใช้ระบบปรับอากาศมีความจำเป็นในการออกแบบและวางระบบปรับอากาศเพื่อให้เกิดความเหมาะสมของอุณภูมิตามขนาดของห้องภายในอาคารซึ่งมีขอบเขตและพื้นที่แตกต่างกันไปในแต่ละห้อง เพื่อความสะดวกในด้านการออกแบบและติดตั้งระบบปรับอากาศภายในอาคาร ผู้จัดทำจึงมีแนวคิดที่จะนำภาพแบบแปลนพิมพ์เขียวที่บ่งบอกถึงลักษณะโครงสร้างภายในของอาคารมาทำการหาพื้นที่และขอบเขตของห้องที่ต้องการวางระบบปรับอากาศเพื่อนำผลที่ได้จากการประมวลผลของภาพแบบแปลนพิมพ์เขียวมาใช้สำหรับออกแบบและวางระบบปรับอากาศเพื่อให้การกระจายความเย็นเป็นไปอย่างทั่วถึงภายในห้องและทำให้ทั่วทั้งห้องมีอุณหภูมิที่สม่ำเสมอ
การสะสมธาตุคาร์บอนในมวลชีวภาพเหนือพื้นดินของไม้ยืนต้นในพื้นที่ป่าชุมชนบ้านบุญเรือง ตำบลไหล่น่าน อำเภอเวียงสา จังหวัดน่าน
Authors:   , ป้องมาลี กุลธิดา
Published: February 2025

ป่าไม้เป็นแหล่งกักเก็บก๊าซคาร์บอนไดออกไซด์ที่สำคัญโดยทำหน้าที่ในการช่วยดูดซับคาร์บอนไดออกไซด์จากชั้นบรรยากาศให้อยู่ในรูปของมวลชีวภาพเพื่อช่วยลดปัญหาการเปลี่ยนแปลงของสภาพภูมิอากาศ ซึ่งป่าชุมชนเป็นป่าประเภทหนึ่งที่มีความสำคัญแต่ยังมีผู้ทำการศึกษาน้อย การศึกษานี้จึงมีวัตถุประสงค์เพื่อศึกษาปริมาณมวลชีวภาพเหนือพื้นดินและปริมาณธาตุคาร์บอนที่สะสมในมวลชีวภาพเหนือพื้นดินในพื้นที่ป่าชุมชนบ้านบุญเรือง ตำบลไหล่น่าน อำเภอเวียงสา จังหวัดน่าน โดยทำการวางแปลงถาวรขนาด 40×40 ตารางเมตร จำนวนทั้งหมด 4 แปลง ทำการบันทึกชนิดพันธุ์ไม้ที่พบ วัดขนาดเส้นผ่านศูนย์กลางระดับอกและความสูงของไม้ยืนต้นแต่ละต้น จากนั้นนำข้อมูลที่ได้มาคำนวณค่ามวลชีวภาพเหนือพื้นดินโดยใช้สมการอัลโลเมทริกของระบบนิเวศป่าผลัดใบ และหาปริมาณธาตุคาร์บอนที่สะสมโดยมีค่าประมาณร้อยละ 50 ของมวลชีวภาพเหนือพื้นดิน ผลการศึกษาพบไม้ยืนต้นทั้งหมด 1,038 ต้น โดยคิดเป็นความหนาแน่นของต้นไม้ทั้งหมดเท่ากับ 1,621 ต้นต่อเฮกแตร์ ซึ่งสามารถจำแนกได้เป็น 22 วงศ์ 39 ชนิด และมีชนิดที่ไม่สามารถจำแนกได้ 9 ชนิด และมีปริมาณธาตุคาร์บอนสะสมในมวลชีวภาพเหนือพื้นดินรวมเฉลี่ย 4 แปลงเท่ากับ 8.70±2.43 ตันคาร์บอนต่อเฮกแตร์ จากผลการศึกษาสามามารถสรุปได้ว่าในพื้นที่ที่ศึกษามีไม้ยืนต้นที่มีศักยภาพในการสะสมธาตุคาร์บอนในมวลชีวภาพเหนือพื้นดินต่ำเมื่อเปรียบเทียบกับงานของอนงค์นาฏ เซ็งสุทธา (2555) ที่ทำการศึกษาการสะสมธาตุคาร์บอนในมวลชีวภาพเหนือพื้นดินของระบบนิเวศป่าผลัดใบ ตำบลไหล่น่าน อำเภอเวียงสา จ.น่าน โดยมีปริมาณธาตุคาร์บอนสะสมในมวลชีวภาพเหนือพื้นดินเท่ากับ 47.89±12.58 ตันคาร์บอนต่อเฮกแตร์ ซึ่งอาจมีสาเหตุมาจากการที่ในป่าชุมชนที่ศึกษานี้มีไม้ยืนต้นที่มีขนาดใหญ่จำนวนน้อย และไม้ยืนต้นส่วนใหญ่เป็นต้นขนาดเล็ก จึงจำเป็นจะต้องให้ความรู้แก่ชุมชนเกี่ยวกับประโยชน์ของป่าชุมชน การช่วยกันดูแลรักษาป่าชุมชน เช่น การร่วมการสร้างแนวกันไฟ การบวชป่า การใช้ประโยชน์ผลผลิตจากป่าในส่วนที่ไม่ใช่เนื้อไม้ เป็นต้น ซึ่งจะช่วยทำให้ต้นไม้ที่มีขนาดเล็กอยู่รอดและเติบโตเป็นต้นไม้ที่มีขนาดใหญ่ได้
การประเมินการปนเปื้อนของไนเตรทในน้ำบาดาล อำเภอสองพี่น้อง จังหวัดสุพรรณบุรี
Authors:   , เจริญโรจน์ยิ่ง พิมพ์ชญา
Published: February 2025

พื้นที่อำเภอสองพี่น้อง จังหวัดสุพรรณบุรี มีการใช้ประโยชน์พื้นที่ส่วนใหญ่ในด้านเกษตรกรรม นอกจากนี้ยังมีการขยายตัวของพื้นที่เมืองเพิ่มขึ้น ส่งผลให้มีการใช้ผลิตภัณพ์และสารเคมีในการพัฒนาดังกล่าว โดยกิจกรรมเหล่านี้ล้วนมีส่วนในการปลดปล่อยไนเตรทลงสู่สิ่งแวดล้อมแล้วเกิดการชะหน้าดินทำให้ซึมลงสู่ชั้นน้ำบาดาล แม้ว่าองค์การอนามัยโลกได้กำหนดค่ามาตรฐานของไนเตรทในน้ำบาดาลเพื่อการบริโภคให้มีปริมาณไม่เกิน 45 มิลลิกรัมต่อลิตร การบริโภคน้ำที่มีปริมาณไนเตรทปนเปื้อนสูงในระยะยาว มีโอกาสทำให้ทารกในครรภ์เกิด โรคบลูเบบี้ (blue baby syndrome) ได้ การแก้ปัญหาดังกล่าวจึงควรเริ่มตั้งแต่การหาแหล่งกำเนิดของไนเตรท ดังนั้นจุดประสงค์ของการศึกษานี้คือการประเมินแหล่งที่มาของไนเตรท อำเภอสองพี่น้อง โดยพื้นที่ศึกษาประกอบด้วยชั้นน้ำ 2 ชั้น ได้แก่ ชั้นตะกอนตะพักลำน้ำ (Qt) ชั้นหินปูนหมวดหินทองผาภูมิ (SD) ซึ่งการระบุแหล่งที่มาของไนเตรทสามารถระบุได้ด้วยข้อมูลอุทกธรณีเคมีของน้ำบาดาล ในการศึกษานี้ทำการเก็บตัวอย่างน้ำบาดาลจำนวน 13 บ่อ (W1-W13) ระหว่างวันที่ 26-27 มกราคม 2562 เพื่อวิเคราะห์ปริมาณไอออนบวก (Ca²⁺, Mg²⁺, Na⁺), ปริมาณไอออนลบ (F⁻, CI⁻, NO₃, NO₂, So₄², PO₄³) และความกระด้างในน้ำตัวอย่าง นอกจากนี้ยังใช้ข้อมูลค่าไอโซโทปเสถียรได้แก่ δ¹⁸O, δ²H และ δ¹⁵N ซึ่งเป็นข้อมูลสนับสนุนในการระบุแหล่งที่มาของไนเตรทในน้ำบาดาล จากการศึกษาพบว่าความเข้มข้นของไนเตรทในน้ำบาดาลมีค่าตั้งแต่ 1.91-96.01 มิลลิกรัมต่อลิตร มีค่าเฉลี่ย 18.73 มิลลิกรัมต่อลิตร พบว่าบ่อบาดาล W10 ที่มีปริมาณไนเตรทเกินค่ามาตรฐานที่องค์การอนามัยโลกกำหนด สำหรับค่าไอโซโทปเสถียรในน้ำบาดาลพบว่ามีค่า δ¹⁸O ตั้งแต่ -7.96% ถึง -3.44% สำหรับ δ²H ตั้งแต่ -53.66% ถึง -25.63 และ δ¹⁵N ตั้งแต่ 3.51% ถึง 28.42% จากแผนภูมิไปป์เปอร์แสดงให้เห็นว่าน้ำส่วนใหญ่เป็นชนิด Ca-Na-Cl ซึ่งมีคลอไรด์ไอออนเป็นองค์ประกอบหลัก โดยมีสาเหตุมาจากการชะล้างบนผิวดินลงสู่ชั้นน้ำบาดาล และจากผลการวิเคราะห์ไนโตรเจนไอโซโทป พบว่าการปนเปื้อนของไนเตรทเกิดจากการปล่อยน้ำเสีย จากครัวเรือนเป็นหลัก ซึ่งกลไกของการปนเปลื้อนไนเตรทที่พบในพื้นที่เกิดจากกระบวนการสร้างไนเตรท (nitrification)
ความหลากหลายทางพันธุกรรมของสาหร่ายในไลเคน Trypethelium eluteriae
Authors:   , ซื่อสัตย์ศักดิ์ สิทธิเดช
Published: February 2025

ไลเคนเป็นความสัมพันธ์ของสิ่งมีชีวิตที่อยู่ร่วมกันแบบพึ่งพาอาศัยกันระหว่างรากับสาหร่ายและเป็นดัชนีบ่งบอกถึงความสมดุลของสภาพแวดล้อม โดยความหลากหลายด้านพันธุกรรมของสาหร่ายในไลเคนเป็นเรื่องสำคัญทำให้ทราบถึงบทบาทของสาหร่ายที่อยู่ร่วมกับราเป็นไลเคนในระบบนิเวศ ในงานวิจัยนี้มีวัตถุประสงค์เพื่อศึกษาความหลากหลายทางพันธุกรรมของสาหร่ายในไลเคน Trypethelium eluteriae ที่พบในประเทศไทยด้วยเทคนิคทางอณูวิทยาโดยเก็บตัวอย่างไลเคนจากในภูมิภาคต่าง ๆ 4 จังหวัด จำนวน 11 ตัวอย่าง ได้แก่ น่าน ระยอง หนองบัวลำภู และกระบี่ จากการศึกษาความหลากหลายทางพันธุกรรมของสาหร่ายในไลเคนจากทุกตัวอย่างที่บริเวณยีน 18S rDNA และ rcbL พบว่าสามารถเพิ่มปริมาณดีเอ็นเอที่บริเวณยีน 18S rDNA ได้ทั้ง 11 ตัวอย่าง จากการวิเคราะห์ลำดับนิวคลีโอไทด์เปรียบเทียบกับฐานข้อมูลใน GenBank พบว่าลำดับนิวคลีโอไทด์ทั้ง 11 ตัวอย่างเป็นสาหร่ายชนิด Trentepohlia cf. annulate โดยค่าดัชนีความเหมือน 100% แสดงให้เห็นถึงความไม่หลากหลายของสาหร่ายในไลเคน Trypethelium eluteriae และจากการเพิ่มปริมาณดีเอ็นเอบริเวณยีน rcbL ได้ 8 ตัวอย่างจากการวิเคราะห์ลำดับนิวคลีโอไทด์เปรียบเทียบกับฐานข้อมูลใน GenBank พบว่าลำดับนิวคลีโอไทด์ทั้ง 8 ตัวอย่างเป็นชนิดของต้นไม้ที่ไลเคนอาศัยอยู่ แสดงให้เห็นว่าตำแหน่งยีน rbcL ไม่จำเพาะต่อชนิดของสาหร่ายเท่านั้น
ความสัมพันธ์ระหว่าง rs116909374 บนโครโมโซม 14q13.3 และมะเร็งต่อมไทรอยด์ชนิด differentiated ในประชากรไทย
Authors:   , ชุณห์กุล สุนิตา
Published: February 2025

มะเร็งต่อมไทรอยด์ เป็นมะเร็งที่พบได้ทุกช่วงอายุ ซึ่งพบในเพศหญิงมากกว่าเพศชาย โดยมะเร็งต่อมไทรอยด์ชนิด differentiated (DTC) เป็นชนิดที่สามารถพบบ่อยที่สุดของมะเร็งต่อมไทรอยด์ทั้งหมด จากการศึกษา Genome Wide Association Study (GWAS) ในประชากรประเทศสหรัฐอเมริกาพบว่า SNPs ตำแหน่ง ได้แก่ rs965513 rs944289 rs116909374 rs2439302 และ rs966423 มีความสัมพันธ์กับการเกิดมะเร็งต่อมไทรอยด์ การศึกษานี้ มีวัตถุประสงค์เพื่อศึกษาความสัมพันธ์ระหว่าง rs116909374 บนโครโมโซม 14q13.3 และมะเร็งต่อมไทรอยด์ชนิด differentiated ในประชากรไทย ผู้วิจัยทำการศึกษาในผู้ป่วยโรคมะเร็งต่อมไทรอยด์ชนิด DTC จำนวน 207 คน และคนปกติจำนวน 179 คน จากนั้นศึกษาจีโนไทป์ของแต่ละคนด้วยวิธี PCR-RFLP และตรวจสอบด้วยวิธี Sequencing ผลการวิจัยพบว่าในผู้ป่วยโรคมะเร็งต่อมไทรอยด์ชนิด DTC มีจีโนไทป์ CC และ CT จำนวน 206 และ 1 คน ตามลำดับ ส่วนคนปกติมีจีโนไทป์ CC จำนวน 179 คน ข้อมูลที่ได้จากการศึกษาครั้งนี้ พบว่า rs116909374 บนโครโมโซม 14q13.3 ไม่มีความสัมพันธ์กับมะเร็งต่อมไทรอยด์ชนิด DTC ในประชากรไทย จากการศึกษาในประเทศต่าง ๆ พบความสัมพันธ์ระหว่างอัลลีล T ของ rs116909374 กับการเกิดมะเร็งต่อมไทรอยด์ในคนคอเคเซียน ในขณะที่ไม่พบความสัมพันธ์ระหว่าง rs116909374 กับการเกิดมะเร็งต่อมไทยรอยด์ในคนเอเชีย ซึ่งสอดคล้องกับผลการศึกษานี้ ดังนั้น ทำให้ rs116909374 จึงไม่เหมาะสมในการใช้เป็นข้อมูลพื้นฐานในการทำนายโอกาสการเกิดมะเร็งต่อมไทรอยด์ในประชากรไทย เนื่องจาก rs116909374 ไม่มีความสัมพันธ์กับมะเร็งต่อมไทรอยด์ชนิด DTC ในประชากรไทย และคนเอเชีย ซึ่งมีความแตกต่างทางเชื้อชาติกับคนคอเคเซียนที่พบความสัมพันธ์ได้
การจัดพอร์ตแบบ 10-10-10
Authors:   , ทิศรอด คุณานนต์
Published: February 2025

ในโครงงานนี้เราจะออกแบบการลงทุนระยะยาวในหุ้นเพื่อการเกษียณ โดยเริ่มจากการเลือกหุ้นจำนวน 10 บริษัทเพื่อนำมาจัดพอร์ตที่มีความเสี่ยงต่ำสุด จากนั้นนำมาลงทุนแบบถัวเฉลี่ยเป็นเวลา 10 ปี เพื่อให้ได้เงินปันผล 10% เป็นต้นไป โดยเราจะเรียกพอร์ตดังกล่าวว่า พอร์ตแบบ 10-10-10 ในการจัดพอร์ตที่มีความเสี่ยงต่ำสุดนั้น เรานำแนวคิดการจัดพอร์ตที่มีประสิทธิภาพของ Markowitz มาประยุกต์เขียนโปรแกรมโดยใช้ข้อมูลของหุ้นในช่วงปี พ.ศ. 2545-2550 และนำพอร์ตที่ได้มาทดสอบกับข้อมูลในปี พ.ศ. 2551-2560 ได้ผลลัพธ์ดังต่อไปนี้ (ตารางในรูปภาพ)
การปูกระเบื้องแอล-โทรมิโนบนกระดานรูปสี่เหลี่ยมมุมฉากพร่องบางขนาด
Authors:   , สงวนพันธุ์ ณัฏฐณิชา
Published: February 2025

โครงงานนี้ขยายแนวคิดของ Chu และ Johnsonbaugh จากการปูกระเบี้ยงแอล-โทรมิโนลงบนกระดานรูปสี่เหลี่ยมมุมฉากพร่องขนาด nxn มาเป็นการพิจารณาการปูกระเบี้ยงแอล-โทรมิโนลงบนกระดานรูปสี่เหลี่ยมมุมฉากพร่องขนาด mxn บางขนาด เมื่อ m และ n เป็นจำนวนนับที่แตกต่างกัน
ปัญหาการตัดกันของรูปสี่เหลี่ยมคางหมู
Authors:   , เกสรินทร์ พงศกร
Published: February 2025

ในปี ค.ศ. 1980 J.W. Fickett ได้เสนอการคาดคะเนเกี่ยวกับขอบเขตของอัตราส่วนของด้านที่อยู่ภายในของรูปสี่เหลี่ยมผืนผ้าที่เท่ากันทุกประการที่ตัดกันสองรูปว่าจะมีขอบเขตที่เป็นไปได้ตั้งแต่ 1/3 ถึง 3 และในปี 2013 C.Nielsen and C. Powers ได้แสดงใน [2] ให้เห็นว่าสำหรับขอบเขตของอัตราส่วนของด้านที่อยู่ภายในที่เกิดจากการตัดกันของรูปสามเหลี่ยมด้านเท่าที่เท่ากันทุกประการสองรูปจะเป็นไปได้ตั้งแต่ ½ ถึง 2 เมื่อได้ลองศึกษาปัญหาดังกล่าวกระผมจึงสงสัยว่าหากนำรูปสี่เหลี่ยมคางหมูที่เท่ากันทุกประการมาเลื่อนขนานให้ซ้อนทับกันจะมีขอบเขตของอัตราส่วนของด้านที่อยู่ภายในที่เกิดจากการตัดของรูปทั้งสองนั้นเป็นอย่างไร
การสังเคราะห์ตัวเร่งปฏิกิริยาไทเทเนียมซิลิคาไลท์-1 และการประยุกต์ใช้ในปฏิกิริยาอิพอกซิเดชัน
Authors:   , อยู่ประเสริฐ ธาวินี
Published: February 2025

งานวิจัยนี้รายงานการสังเคราะห์และการพิสูจน์เอกลักษณ์ของตัวเร่งปฏิกิริยาไทเทเนียม ซิลิคาไลท์-1 ที่มีรูพรุนขนาดไมโครพอรัส (TS-1) และตัวเร่งปฏิกิริยาไทเทเนียมซิลิคาไลท์-1 ที่มี รูพรุนขนาดเมโซพอรัส (m-TS-1) วัสดุที่สังเคราะห์ได้นี้ถูกพิสูจน์เอกลักษณ์ด้วยเทคนิคเอ็กซเรย์ดิฟ แฟรกชัน เทคนิคการดูดซับและการคายซับด้วยแก๊สไนโตรเจน เทคนิคฟูเรียร์ทรานสฟอร์ม อินฟราเรดสเปกโทรสโกปี และเทคนิคสแกนนิ่งอิเล็คตรอนไมโครสโกปี ผลการวิเคราะห์พบว่า วัสดุ ที่สังเคราะห์ได้มีโครงสร้างเป็นรูพรุนที่จัดเรียงตัวอย่างเป็นระเบียบโดยสอดคล้องกับโครงสร้างแบบ MFI โดยพื้นที่ผิว ปริมาตรรูพรุนขนาดไมโครพอรัส ปริมาตรรูพรุนขนาดเมโซพอรัส และขนาด เส้นผ่านศูนย์กลางของรูพรุนของ TS-1 เท่ากับ 420.4 ตารางเมตรต่อกรัม 0.20 ลูกบาศก์เซนติเมตร ต่อกรัม 0.05 ลูกบาศก์เซนติเมตรต่อกรัม และ 1.9 นาโนเมตร ตามลำดับ ขณะที่สมบัติเหล่านี้ของ m-TS-1 เท่ากับ 390.4 ตารางเมตรต่อกรัม 0.15 ลูกบาศก์เซนติเมตรต่อกรัม 0.10 ลูกบาศก์ เซนติเมตรต่อกรัม และ 2.4 นาโนเมตร ตามลำดับ วัสดุที่สังเคราะห์ได้ถูกนำไปทดสอบ ความสามารถในการเป็นตัวเร่งปฏิกิริยาวิวิธพันธุ์เทียบกับตัวเร่งปฏิกิริยาไทเทเนียมไดออกไซด์ที่ใช้ ในงานอุตสาหกรรม (TiO₂)สำหรับปฏิกิริยาอิพอกซิเดชันของเมทิลโอลิเอทกับไฮโดรเจนเปอร์ ออกไซด์โดยใช้อัตราส่วนระหว่างเมทิลโอลิเอทกับไฮโดรเจนเปอร์ออกไซด์เป็น 1:3 ทำปฏิกิริยาโดย ใช้ไมโครเวฟ ที่อุณหภูมิ 50 องศาเซลเซียส เป็นเวลา 3 ชั่วโมงและใช้ตัวเร่งปฏิกิริยา 0.075 กรัม พบว่า เมื่อเปรียบเทียบความสามารถในการเป็นตัวเร่งปฏิกิริยาระหว่าง TS-1, m-TS-1 และ TiO₂ นั้น ตัวเร่งปฏิกิริยา TS-1 ให้ร้อยละผลได้ของผลิตภัณฑ์อิพอกไซด์สูงที่สุดเนื่องจาก TS-1 มีพื้นที่ผิว สูงและมีไทเทเนียมในโครงสร้างจัดเรียงตัวแบบทรงเหลี่ยมสี่หน้าซึ่งเป็นตำแหน่งที่ปฏิกิริยาเกิดขึ้น นอกจากนี้ ปัจจัยอื่น ๆ ที่ส่งผลต่อการเกิดปฏิกิริยา ได้แก่ เวลาที่ใช้ในการทำปฏิกิริยา อุณหภูมิที่ใช้ ทำปฏิกิริยา และ อัตราส่วนโดยโมลของสารตั้งต้น ได้ถูกศึกษาด้วยเช่นกัน
Perfect codes in unitary Cayley graphs
Authors:   , Anuttra Korawich
Published: February 2025

In this project, we find a criterion in which there exists a subgroup H of Zn being a perfect code in the graph Cay (Zn, Zxn). We also show that the subgroups SL₂(Fq), U, A and K are perfect codes of GL₂(Fq) and determine if they are total perfect codes.
Infinite product example and application
Authors:   , Pempongkoson Sitthichai
Published: February 2025

The content of infinite sums is discussed extensively in calculus and real analysis course. However, the concept of infinite products, which is closely related to the of infinite sums, is not mentioned in any regular undergraduate analysis course. In this project, we study the definition of infinite products, examples of infinite products such as the infinite product of the sine function with the associated examples including infinite partial fraction of the cotangent function. Finally, we give some interesting applications of infinite products.
โปรแกรมสรุปเนื้อหาข่าวกีฬาฟุตบอล
Authors:   , กำปั่นทอง กรวิชญ์
Published: February 2025

โครงการวิจัยในชั้นเรียน เรื่อง “โปรแกรมสรุปเนื้อหาข่าวกีฬาฟุตบอล” มีวัตถุประสงค์ คือ พัฒนาโปรแกรมสรุปเนื้อหาข่าวสารเกี่ยวกับกีฬาฟุตบอล โดยนำเทคนิคการเรียนรู้ของเครื่อง มาประยุกต์ใช้เริ่มจากการใช้ word embedding ซึ่งเป็นวิธีที่ใช้สำหรับเปลี่ยนคำเป็นเวกเตอร์จำนวนจริง หลังจากนั้นใช้ตัวแบบทางคณิตศาสตร์ sequence-to-sequence มาใช้ในการประมวลข้อมูลข่าวเพื่อสร้างสรุปข่าว ในส่วนของการวัดผลนั้น เพื่อเปรียบเทียบคะแนนที่ได้จากสรุปที่ได้จากตัวแบบทางคณิตศาสตร์และสรุปที่ได้จากการสุ่ม คณะผู้จัดทำใช้ BLEU scores ซึ่งวัดว่ามีจำนวนคำที่เหมือนกับสรุปข่าวจริงอยู่กี่คำ ทั้งแบบ 1-gram ที่พิจารณาคำแต่ละคำแยกกัน และแบบ 2-gram ที่พิจารณาสองคำที่อยู่ติดกัน ผลการวิจัยที่ได้แสดงให้เห็นว่า สรุปที่ได้จากตัวแบบทางคณิตศาสตร์นั้นดีกว่าสรุปที่ได้จากการสุ่มโดยเฉพาะเมื่อพิจารณาแบบสองคำที่อยู่ติดกัน นอกจากนี้สรุปที่ได้จากโมเดลสามารถอ่านแล้วพอเข้าใจได้ว่าทีมใดชนะ
การปรับปรุงตัวเร่งปฏิกิริยาเคมีไฟฟ้าฐานแพลเลเดียมสำหรับปฏิกิริยาออกซิเดชัน ของกลีเซอรอล
Authors:   , บริบูรณ์ ศิวัชญา
Published: February 2025

งานวิจัยนี้มีวัตถุประสงค์เพื่อศึกษาตัวเร่งปฏิกิริยาแพลเลเดียม-ตะกั่ว ในภาวะที่เป็นเบส (Alkaline medium) สำหรับเซลล์เชื้อเพลิงกลีเซอรอลโดยตรง โดยใช้วิธีการเตรียมตัวเร่งแบบ Polyol method ที่ใช้กรดวิตามินซี (Ascorbic acid) เป็นตัวรีดิวซ์ ทำการเปรียบเทียบชนิดของสารช่วยยึดเกาะ (Binder) ที่ใช้ในการเตรียมน้ำหมึก (Ink preparation) ระหว่างสารเนฟิออน (Nafion) และ เอทิลเซลลูโลส (Ethyl cellulose) ผลจากการทดสอบโดยใช้เทคนิคไซคลิกโวลแทมเมตทรี (Cyclic Voltammetry, CV) พบว่าการใช้เนฟิออนเป็นสารช่วยยึดเกาะ ให้ค่ากระแสไปข้างหน้า (If) และค่ากระแสย้อนกลับ (Ib) สูงกว่าการใช้สารเอทิลเซลลูโลส (Ethyl cellulose) เป็นสารช่วยยึดเกาะ ดังนั้นจึงเลือกใช้เนฟิออนเป็นสารช่วยยึดเกาะในการศึกษาผลของการเติมตะกั่วลงบนตัวเร่งปฏิกิริยาฐานแพลเลเดียม โดยทำการเปรียบเทียบอัตราส่วนระหว่างแพลเลเดียมต่อตะกั่วคือ 1:0 0.95:0.05 0.90:0.10 0.75:0.25 และ 0.50:0.50 พบว่าการเติมตะกั่วมีบทบาทในการช่วยให้ปฏิกิริยาออกซิเดชันของกลีเซอรอลในสารละลายเบสดีขึ้น แต่ถ้าปริมาณตะกั่วมากเกินไปจะให้ผลลดลง จากการวิเคราะห์ด้วยเทคนิคไซคลิกโวลแทม- เมตทรี พบว่าเมื่อเติมตะกั่วปริมาณมากขึ้นทำให้อัตราส่วนของค่ากระแสไปข้างหน้าต่อกระแสย้อนกลับมีค่าต่ำลง เนื่องจากแพลเลเดียมซึ่งเกิดปฏิกิริยาได้ดีกว่ามีปริมาณที่ลดลงทำให้ค่ากระแสไฟฟ้าไปข้างหน้าและค่ากระแสไฟฟ้าย้อนกลับของ Pd0.5Pb0.5 มีค่าต่ำที่สุดเมื่อเทียบกับอัตราส่วนอื่น
การพัฒนานาโนคอมโพสิตฟลูออโรฟอร์-พลาสโมนิกเพื่อตรวจวัดไอออน-โมเลกุล
Authors:   , กมลทิพย์วงศ์ ฐิติรัตน์
Published: February 2025

ในปัจจุบันสิ่งแวดล้อมมีโลหะปนเปื้อนเป็นจำนวนมาก เช่น ปรอท อาร์เซนิก ทองคำ เป็นต้น ผู้วิจัยจึงพัฒนาวิธีในการตรวจวัดโลหะเหล่านี้ โดยสังเคราะห์สารอนุพันธ์ 1,4-dihydropyridine (DHP) ที่มีหมู่แทนที่บนไนโตรเจนอะตอมที่แตกต่างกัน ได้แก่ DHP-SH และ Bis-DHP-SS ซึ่ง DHP-SH สังเคราะห์จาก 2-aminoethanethiol และ Bis-DHP-SS สังเคราะห์จาก DHP-OTs จากการทดลองผู้วิจัยสามารถพิสูจน์ทราบโครงสร้างได้โดย ¹H NMR และ MSอนุพันธ์ DHP ที่สังเคราะห์ได้มีคุณสมบัติการดูดกลืนและเปล่งแสงแบบฟลูออเรสเซนต์ที่ความยาวคลื่น 360 nm และ 450 nm ตามลำดับ นอกจากนี้อนุพันธ์ DHP ทั้งสองชนิดดับสัญญาณฟลูออเรสเซนต์กับ Au³⁺ ในสารละลายน้ำ โดย DHP-SH และ Bis-DHP-SS กับ Au³⁺ จะเกิดการดับสัญญาณการเรืองแสงอย่างสมบูรณ์เมื่อเวลาผ่านไป 20 และ 60 นาที ตามลำดับ และได้นำ Bis-DHP-SS มาทดสอบการเป็นเซนเซอร์ตรวจวัดปริมาณ Au³⁺ ในสารละลาย พบความสัมพันธ์เชิงเส้นตรงระหว่างความเข้มของแสงฟลูออเรสเซนต์กับความเข้มข้นของ Au³⁺ ในช่วง 10-50 μM ซึ่งให้ค่า LOD เท่ากับ 7.71 μM การพัฒนาการสังเคราะห์นาโนคอมโพสิตและนำไปทดสอบการตรวจวัดโลหะไอออนของระบบนาโนพาร์ติเคิลกับ DHP-SH กำลังอยู่ระหว่างการดำเนินการ
ปัจจัยที่มีผลต่อการก่อรูป TiO₂ บนแผ่นขั้วอิเล็กโทรดโดยใช้ระบบพิมพ์
Authors:   , ตันวรเศรษฐี นภสร
Published: February 2025

การทดลองนี้เป็นการทดลองหาปัจจัยที่มีผลต่อการก่อรูปของ TiO₂ บนแผ่นขั้วอิเล็กโทรด โดยใช้ระบบพิมพ์สามมิติ โดยศึกษาปัจจัย 3 ตัวแปร ได้แก่ ความดันลม ความเร็วในการพิมพ์ และขนาดของหัวฉีด ใช้ระบบการพิมพ์แบบ Liquid Deposition Modeling (LDM) ทำการพิมพ์ตั้งแต่ 1-4 ชั้น เพื่อเปรียบเทียบคุณลักษณะของชั้น TiO₂ ที่ก่อรูปขึ้น การตั้งค่าระยะห่างระหว่างหัวฉีดกับแผ่นขั้นอิเล็กโทรด ขนาดหัวฉีด ความเร็ว และความดันลมนั้นต้องมีความสอดคล้องกัน เพื่อให้ได้ชั้น TiO₂ที่เรียบสม่ำเสมอ ไม่แตกเปราะ และได้ความหนามากที่สุดเท่าที่ทำได้ จากผลการทดลองพบว่าขนาดหัวฉีดที่เหมาะสมอยู่ที่ 0.21 mm ที่ความเร็ว 20 มิลลิเมตรต่อนาที ระยะห่าง 0.02 µm ฉีดด้วยความดันลมที่ 3 kg/em²
Other Fermionic Solutions of Chern-Simons Electrodynamics
Authors:   , Tongsari Pavintorn
Published: February 2025

In this senior project, vortex solutions of the fermionic system constrained in the (2+1)-dimensional spacetime by Cho, Kim and Park (CKP) [1] are reviewed. The existence of solutions comes from dynamics of the Dirac field coupled with pure Chern-Simons gauge field in the long distance limit. Motivated by the study of electromagnetic vortex solutions emerged from the gauged, nonlinear Schrodinger equation by Jackiw and Pi (JP) [2], we attempt to find a new vortex solution in the fermionic and relativistic system that also generates electric field. A well-defined solution has not been found so far, we instead investigate the possibility of a nonvanishing electric field solution in the fermionic system. First, we review the JP solutions and the vortex solutions from CKP construction in the non-relativistic limit provided by Duval, Horváthy and Palla (DHP) [3]. Then, we compare these two solutions and argue the origin of the electric field. Finally, we conclude all the results obtained from these three theories.
ความแปรผันทางสัณฐานและการประมาณอายุในกบอ่องใหญ่ Syvirana mortensini (Boulenger, 1903) ในเกาะกูด จังหวัดตราด
Authors:   , พลายงาม ณัฐณิชา
Published: February 2025

สัตว์สะเทินน้ำสะเทินบกจัดเป็นสัตว์มีกระดูกสันหลังที่มีความสำคัญอย่างยิ่งในระบบนิเวศ แต่ปัจจุบันสัตว์สะเทินน้ำสะเทินบกมีการลดลงของประชากรเป็นจำนวนมาก การศึกษานิเวศวิทยาจึงมีความสาคัญมากในกลุ่มสัตว์สะเทินน้ำสะเทินบก ข้อมูลที่สาคัญในการศึกษานิเวศวิทยาเพื่อทราบแนวโน้มประชากรได้นั้นคือ โครงสร้างอายุของประชากร โดยเราสามารถประมาณอายุสัตว์สะเทินน้ำสะเทินบกได้ด้วยวิธี skeletochronology เป็นเทคนิคการประมาณอายุของสัตว์แต่ละตัวจากการนับจานวนของเส้นที่เกิดขึ้นในกระดูกที่เรียกว่าเส้นแสดงอายุ (Line of Arrested Growth หรือ LAGs ) ในงานวิจัยนี้ ได้ศึกษาลักษณะทางจุลกายวิภาคของกระดูกของกบอ่องใหญ่ Syvirana mortensini (Boulenger, 1903) ในเกาะกูด จังหวัดตราด นอกจากนี้ เรายังพบความแปรผันทางสัณฐานของทั้งสองเพศในกบอ่องใหญ่อีกด้วย ซึ่งการระบุความแตกต่างทางสัณฐานระหว่างเพศนี้ จะช่วยให้สามารถ จำแนกเพศได้ในภาคสนาม ในงานวิจัยนี้ จึงศึกษาเพื่อประเมินความเหมาะสมของชิ้นกระดูกที่ใช้ในการตรวจสอบอายุและเปรียบเทียบความแปรผันทางสัณฐานของเพศผู้และเพศเมีย โดยนำกระดูกส่วน femur, humerus, radioulnar, tibiofibular และ phalange ของกบอ่องใหญ่จากตัวอย่างทั้ง 2 เพศที่มีขนาดที่แตกต่างกันแบ่งเป็น 3 ขนาดคือเล็ก กลางและใหญ่ เพื่อหาบริเวณที่ดีที่สุดในการประมาณอายุ โดยนำตัวอย่างมาเตรียมด้วยวิธี paraffin method และย้อมด้วยสี hematoxylin และ eoxin ก่อนนำมาตรวจสอบการปรากฏของเส้น LAGs ผลการศึกษาพบว่า phalange คือชิ้นส่วนที่เหมาะสมที่สุดในการศึกษา skeletochronology ส่วนลักษณะทางสัณฐานที่มีความแตกต่างระหว่างเพศ ได้แก่ ระยะระหว่างหูถึงตา ความกว้างหัว ความยาวรยางค์หน้า ความกว้างแขน ความยาวรยางค์หลัง ความยาวตีนหลัง ความยาวตุ่มใต้ฝ่าตีนด้านนอกและด้านใน การประเมินอายุและการศึกษาความแปลผันทางสัณฐานของกบอ่องใหญ่นี้จะเป็นข้อมูลพื้นฐานในการอนุรักษ์และการจัดการพื้นที่ในเกาะกูด จังหวัดตราดต่อไป
การประยุกต์ใช้โครมาโตกราฟีแบบเยื่อบางเพื่อปรับปรุงการวิเคราะห์ ตัวอย่างน้ำหอมที่ซับซ้อนด้วยเทคนิค solid phase microextraction และ gas chromatography-mass spectrometry
Authors:   , เชษฐนรกุล ปาณิสรา
Published: February 2025

งานวิจัยนี้ได้มีการพัฒนาวิธีการในการวิเคราะห์ที่ง่ายและมีประสิทธิภาพ ในการแยกสิ่งรบกวนต่อการวิเคราะห์สารระเหยง่ายในตัวอย่างน้ำหอม วิธีการนี้ได้ถูกนำไปประยุกต์ใช้ในการวิเคราะห์ตัวอย่างน้ำหอมที่มีเมทริกซ์ ของน้ำมันกฤษณาสังเคราะห์มารบกวน โดยใช้เทคนิคโครมาโทกราฟีแผ่นเคลือบบาง (TLC) ในการแยกสารบนแผ่นซิลิกาเจลและการเลือกตัดอย่างจำเพาะในบริเวณของแผ่นที่มีสารเป้าหมายก่อนการนำไปวิเคราะห์ต่อไป สภาวะ TLC ที่เลือกใช้คือ ระบบตัวทำละลายผสมระหว่างเฮกเซนและเอทิลอะซิเตต (อัตราส่วนปริมาตร 6: 1) และลดความซับซ้อนของตัวอย่าง โดยตัดแผ่น TLC อย่างจำเพาะออกเป็น 4 ส่วน ก่อนการสกัดสารระเหยง่ายโดยใช้เทคนิคการสกัดด้วย วัฏภาคของแข็งระดับจุลภาค (HS-SPME) เตรียมตัวอย่างเพื่อเลือกสกัดสารกลุ่มระเหยง่ายโดยการให้ความร้อนอุณหภูมิ 80˚C เป็นเวลา 15 นาที และวิเคราะห์ด้วยแก๊สโครมาโทกราฟี-แมสสเปกโทรเมตรี (GC-MS) ถ้าไม่ได้เตรียมตัวอย่างด้วยวิธี TLC ที่พัฒนาขึ้นมา พบว่าสารประกอบ Cyclohexene, 1-methyl-5-(1-methylethenyl)-,(R)-; 1-Propanol, 2-(2-hydroxypropoxy)-; γ-Terpinene; 7-Octen-2-ol, 2,6-dimethyl-; 2,4-Heptadienal, 2,4-dimethyl- และ cis-Thujopsene ในน้ำหอมถูกบดบังโดยสารประกอบ Limonene , Linalool, α-Ionone และ α -Guaiene จากเมทริกซ์ของน้ำมันกฤษณาสังเคราะห์ แต่เมื่อนำวิธี TLC มาประยุกต์แยกวิเคราะห์ 4 ส่วน ทำให้สามารถแยกวิเคราะห์และระบุพีคของสารในน้ำหอมจากการถูกบดบังของเมทริกซ์ได้สำเร็จ นอกจากนี้การนำเทคนิค TLC แบบจำเพาะมาใช้โดยตรงกับแก๊สอนาไลเซอร์ เครื่องวิเคราะห์แก๊สมาวิเคราะห์สารเป้าหมายบนแผ่น TLC อย่างจำเพาะโดยไม่ผ่าน HS-SPME เป็นการเสนอแนวทางในการวิเคราะห์สารประกอบให้กลิ่นเป้าหมายบนแผ่น TLC โดยตรงซึ่งเป็นวิธีการที่ง่าย รวดเร็วและใช้เครื่องมือราคาคุ้มค่า
องค์ประกอบทางโภชนาการของด้วงสาคูเพื่อเป็นแหล่งอาหารทางเลือกสำหรับการประยุกต์ใช้ในอนาคต
Authors:   , มหาไตรภพ เบญจรัตน์
Published: February 2025

ด้วงสาคูเป็นแมลงศัตรูพืชของพืชจำพวกปาล์ม การบริโภคด้วงสาคูนอกจากจะช่วยลดการใช้สารเคมีในการกำจัดศัตรูพืชแล้ว ด้วงสาคูยังเป็นแหล่งอาหารที่ได้รับความนิยมในการนำมาบริโภคในหลายประเทศในแถบประเทศเขตร้อนในเอเชียตะวันออกเฉียงใต้ งานวิจัยมีวัตถุประสงค์เพื่อศึกษาองค์ประกอบทางโภชนาการของด้วงสาคู และการแปรรูปเป็นผลิตภัณฑ์อาหารทางเลือก จากการวิจัยพบว่าสารอาหารหลักของด้วงสาคูคือไขมันและโปรตีน คิดเป็นร้อยละ 20.65 และ 7.49 ของปริมาณสารอาหารทั้งหมดของส่วนที่บริโภคได้ตามลำดับ โดยกรดไขมันที่พบมากที่สุด คือกรดไขมันไม่อิ่มตัวเชิงเดี่ยว (MUFA) พบปริมาณร้อยละ 2.076 ของส่วนที่บริโภคได้ สำหรับกรดอะมิโนที่พบได้แก่ กรดอะมิโนที่จำเป็น 8 ชนิดและกรดอะมิโนที่ไม่จำเป็น 8 ชนิด โดยกรดอะมิโน กลูตามิก เป็นกรดอะมิโนที่ไม่จำเป็นที่พบมากที่สุด (101.53 มิลลิกรัมต่อส่วนบริโภคได้ 100 กรัม) และยังเป็นกรดอะมิโนที่ให้รสชาติอูมามิ นอกจากนี้จากการแยกวิเคราะห์ส่วนบริโภคได้ ได้แก่ ส่วนเปลือกและส่วนเนื้อ พบว่าปริมาณไขมันและกรดไขมันมีมากกว่าในส่วนเนื้อ โปรตีนและกรดอะมิโนพบมากในส่วนเปลือก จากการศึกษาการอบแห้งด้วงสาคูเพื่อนำไปแปรรูปเป็นผลิตภัณฑ์อาหารทางเลือก ด้วยวิธีอบแห้ง 3 วิธี ได้แก่ การอบแห้งแบบลมร้อน การอบแห้งแบบสุญญากาศ และการอบแห้งแบบเยือกแข็งสุญญากาศ พบว่าการอบแห้งแบบสุญญากาศที่อุณหภูมิ 80°C เป็นเวลา 3 ชั่วโมง ใช้เวลาในการอบแห้งสั้นกว่าการอบแห้งแบบเยือกแข็งสุญญากาศ และยังสามารถลดความชื้นได้มากที่สุด โดยลดค่าความชื้นส่วนเปลือกเริ่มต้นร้อยละ 70.21 เป็นร้อยละ 0.27 และส่วนเนื้อจากค่าความชื้นเริ่มต้นร้อยละ 60.64 เป็นร้อยละ 0.20 อีกทั้งยังให้ลักษณะปรากฎที่ดีทั้งในส่วนเปลือกและส่วนเนื้อของด้วงสาคู ซึ่งเหมาะกับการนำมาประยุกต์ใช้เป็นวัตถุดิบสำหรับผลิตภัณฑ์ต่อไป ด้วงสาคูถือเป็นแหล่ง อาหารที่มีโภชนาการที่ดีต่อมนุษย์ และงายวิจัยนี้มีแนวคิดที่จะต่อยอดนำด้วงสาคูมาเป็นส่วนประกอบในโปรตีนอัดแท่ง เพื่อเป็นแหล่งอาหารทางเลือกสำหรับการประยุกต์ใช้ในอนาคตต่อไป
การเตรียมเซรามิกอะลูมินาความหนาแน่นสูงด้วยเทคนิคการพิมพ์ 3 มิติ
Authors:   , เที่ยงธรรม ภารดี
Published: February 2025

งานวิจัยนี้มุ่งเน้นการศึกษาการสร้างชิ้นงานเซรามิกอะลูมินาความหนาแน่นสูงด้วยการพิมพ์ 3 มิติ ระบบฉีดเส้นพลาสติกชนิด Fuse Deposition Modeling (FDM) โดยใช้ตัวเชื่อมประสานร่วมระหว่าง พอลิเอทิลีนไกลคอล พอลิไวนิลแอลกอฮอล์ และพอลิไวนิลบิวไทรอล วัตถุดิบตั้งต้นคือผงอะลูมินา และใช้กรดสเตียริคเป็นสารเติมแต่ง งานวิจัยนี้แบ่งการผสมวัตถุดิบออกเป็น 2 ส่วน ส่วนแรกคือการผสมแบบแห้ง โดยการผสมผงวัตถุดิบทั้งหมดเข้าด้วยกันตามอัตราส่วน ส่วนที่สองคือ การผสมแบบเปียก โดยใช้เอทิลแอลกอฮอล์ช่วยในการผสม จากนั้นนำไปฉีดด้วยเครื่องอัดรีดร้อนด้วยอุณหภูมิ 200 และ 190 องศาเซลเซียสตามลำดับ และนำไปขึ้นรูปชิ้นงานด้วยเครื่องพิมพ์ 3 มิติชนิด FDM ขั้นตอนการกำจัดตัวเชื่อมประสานแบ่งออกเป็น 2 ส่วน ส่วนแรกคือการกำจัดตัวเชื่อมประสานด้วยการแช่น้ำที่อุณหภูมิ 60 องศาเซลเซียส เป็นระยะเวลา 2.5 ชั่วโมง ส่วนที่สองคือการกำจัดตัวเชื่อมประสานโดยการให้ความร้อน จากนั้นนำชิ้นงานไปเผาผนึกที่อุณหภูมิ 1650 องศาเซลเซียส เป็นเวลา 2 ชั่วโมง วิเคราะห์และตรวจสอบลักษณะสมบัติของฟิลาเมนต์ ชิ้นงานหลังการขึ้นรูป ชิ้นงานหลังการกำจัดตัวเชื่อมประสานด้วยวิธีการแช่น้ำและชิ้นงานหลังการเผาผนึก ได้แก่ ความหนาแน่น รูพรุน ปรากฏ การดูดซึมน้ำ ความต้านทานการดัดโค้ง และโครงสร้างจุลภาค ผลการศึกษาพบว่า อัตราส่วนผงอะลูมินาต่อตัวเชื่อมประสาน 25:75 เปอร์เซ็นต์โดยปริมาตร สามารถขึ้นรูปชิ้นงานโดยใช้เครื่องพิมพ์ 3 มิติได้ดีที่สุด การผสมแบบเปียกสามารถผสมผงวัตถุดิบให้มีความเป็นเนื้อเดียวกันได้ดีกว่าการผสมแบบแห้ง ชิ้นงานที่ขึ้นรูปด้วยเครื่องพิมพ์ 3 มิติ ผิวด้านข้างมีลักษณะเป็นชั้น ๆ ไม่เรียบเนียน ทำให้การเชื่อมติดกันของแต่ละชั้นยังม่ดีพอ
การศึกษาการเปลี่ยนแปลงคุณภาพของคุกกี้ชนิดนิ่มระหว่างการเก็บ
Authors:   , สุขสมิทธิ์ ชาลิสา
Published: February 2025

งานวิจัยนี้มีวัตถุประสงค์เพื่อศึกษาการเปลี่ยนแปลงสมบัติทางเคมีและกายภาพ ได้แก่ ค่ากิจกรรมของน้ำ ความชื้น และลักษณะเนื้อสัมผัสระหว่างการเก็บรักษาคุกกี้ชนิดนิ่มสูตรต่างๆ เตรียมตัวอย่างคุกกี้ทั้งหมด 3 สูตร ได้แก่ สูตรควบคุม (สูตรที่1) สูตรทดแทนไขมัน30%ในสูตรด้วยอินูลิน (สูตรที่2) และ สูตรทดแทนไขมัน 30%ในสูตรด้วยอินูลินร่วมกับการทดแทนน้ำตาลทรายขาวทั้งหมดในสูตรด้วยไซลิทอล (สูตรที่ 3) บรรจุคุกกี้ ในถาดพลาสติกชนิด polypropylene ขนาด 70 mm x 70 mm x 25 mm (1 ชิ้น/ถาด) แล้วจึงบรรจุถาดคุกกี้ 6 ถาด ในถุงพลาสติกชนิด polyvinylidene chloride/ Nylon/Linear Low Density Polyethylene ซึ่งมีค่า Water vapor transmission rate ≤ 0.20 g/m²/day และ Oxygen transmission rate ≤ 0.20 cc/m²/day เก็บตัวอย่างในตู้ควบคุมอุณหภูมิที่ 25±1 องศาเซลเซียส เป็นเวลา 4 สัปดาห์ สุ่มตัวอย่างทุกๆ 4 - 8 วัน เพื่อตรวจวัดค่าค่ากิจกรรมของน้ำ (aw) ความชื้น และลักษณะ เนื้อสัมผัสจากผลการทดลองพบว่า ความชื้นของคุกกี้ทุกสูตรไม่เปลี่ยนแปลงอย่างมีนัยสำคัญระหว่างเก็บ(p>0.05) แต่ค่า aw และค่าทางเนื้อสัมผัสของคุกกี้แต่ละสูตรมีการเปลี่ยนแปลงระหว่างเก็บ สำหรับคุกกี้สูตรที่1 พบว่าค่าaw เพิ่มขึ้น อย่างมากในช่วง 5 วันแรกของการเก็บรักษา (p≤0.05) จากนั้นจึงมีค่าคงที่ไม่ขึ้นกับเวลาการเก็บ (p>0.05) ค่าHardness และ Gumminess มีแนวโน้มเพิ่มขึ้น (p≤0.05) ส่วนค่า Springiness และ Cohesiveness มี แนวโน้มลดลงระหว่างการ เก็บ (p≤0.05) ซึ่งสอดคล้องกับลักษณะเนื้อคุกกี้ที่แข็งและเปราะมากขึ้นระหว่างการเก็บ ส่วนในคุกกี้สูตรที่ 2 พบว่าค่า aw ค่อยๆ เพิ่มขึ้นในช่วง 10 วันแรกของการเก็บรักษา (p≤0.05) จากนั้นจึงมีค่าคงที่ไม่ขึ้นกับเวลาการเก็บ (p>0.05) ค่า Springiness และ Cohesiveness มีแนวโน้มลดลงระหว่างการเก็บเช่นเดียวกับสูตรที่ 1 (p≤0.05) แต่ค่า Hardness และ Gumminess ไม่เปลี่ยนแปลงอย่างมีนัยสำคัญระหว่างเก็บ (p≤0.05) และสำหรับคุกกี้สูตรที่สามนั้น ค่า aw Hardness Gumminess และ Springiness ไม่เปลี่ยนแปลงอย่างมีนัยสำคัญระหว่างเก็บ (p>0.05) แต่ค่า Cohesiveness มีแนวโน้ม ลดลงระหว่างการเก็บ (p≤0.05) การเปลี่ยนแปลงค่า aw และค่าทางเนื้อสัมผัสของคุกกี้ชนิดนิ่มอาจเกิดจากการตก ผลึกซ้ำของซูโครส (sucrose recrystallization) ซึ่งทำให้เกิดการปลดปล่อยน้าอิสระจากการรวมตัวกันของน้ำตาลเพื่อให้เกิด โครงสร้างผลึก อย่างไรก็ดี การเติมอินูลินและไซลิทอลในสูตร อาจช่วยชะลอการผลึกซ้ำของซูโครส จึงช่วยชะลอการ เปลี่ยนแปลงเนื้อสัมผัสของคุกกี้ชนิดนิ่มระหว่างการเก็บได้
การพัฒนาเครื่องปฏิกรณ์ขนาดเล็กด้วยวิธีชุบทองคำลงบนท่อซิลิโคน
Authors:   , แจ้งสว่าง จินต์จุฑา
Published: February 2025

การสังเคราะห์สารอินทรีย์โดยใช้เซลล์ไฟฟ้าเคมี เป็นการสังเคราะห์สารอินทรีย์ในรูปแบบหนึ่งที่ได้รับความสนใจและมีการใช้ประโยชน์อย่างกว้างขวางในวงการอุตสาหกรรม โดยหนึ่งในเครื่องมือที่ใช้ในการสังเคราะห์สารอินทรีย์โดยใช้เซลล์ไฟฟ้าเคมีคือ การใช้เครื่องปฏิกรณ์ขนาดเล็กที่มีการไหลอย่างต่อเนื่อง ซึ่งเครื่องมือดังกล่าวประกอบไปด้วยขั้วแคโทด ขั้วแอโนดและช่องคดไมโครแชนนัลที่ทำหน้าที่ให้สารตั้งต้นเกิดปฏิกิริยาจนเกิดเป็นผลิตภัณฑ์ แต่การสังเคราะห์สารที่ใช้เวลานานจำเป็นต้องเพิ่มความยาวของไมโครแชนนัลทำให้เกิดการจำกัดเรื่องความยาวของโฟลว์เซลล์ ผู้วิจัยจึงพัฒนาเครื่องปฏิกรณ์ขนาดเล็กที่มีการเพิ่มความยาวของโฟลว์เซลล์ด้วยการชุบโลหะทองแดงลงบนท่อพลาสติกพอลิเตตระฟลูออโรเอทิลีนโดยวิธีการพอกพูนแบบไม่ใช้ไฟฟ้า และการชุบทองคำลงบนท่อซิลิโคนโดยวิธีการพอกพูนแบบไม่ใช้ไฟฟ้า โดยการชุบโลหะทองแดงลงบนท่อพอลิเตตระฟลูออโรเอทิลีนจะเกิดได้ยากกว่าการชุบทองคำลงบนท่อซิลิโคน เนื่องจากแรงยึดเกาะกันระหว่างพื้นผิวของพลาสติกกับโลหะที่ใช้ทำปฏิกิริยา
การใช้ประโยชน์ของกรดลอริกที่ได้จากน้ำมันมะพร้าว
Authors:   , สุขรัง พิชญานิน
Published: February 2025

น้ำมันมะพร้าวมีประโยชน์รอบด้าน และสามารถใช้ประโยชน์ทั้งด้านสุขภาพและความงาม มี กรดไขมันที่สำคัญคือ กรดลอริก ซึ่งแสดงฤทธิ์ต้านจุลชีพได้กว้างขวางกับไวรัสที่มีเปลือกไขมันหุ้ม และ แบคทีเรียชนิดต่างๆ ในงานวิจัยนี้ศึกษาการแยกกรดลอริกจากน้ำมันมะพร้าว และใช้เป็นสารตั้งต้นในการ เตรียมอนุพันธ์เอสเทอร์โดยใช้ไทรคลอโรแอเซทามีด (Cl₃CCONH₂) และไทรฟีนิลฟอสฟีน (PPh₃) ผ่าน ปฏิกิริยาเอสเทอริฟิเคชัน ได้ศึกษาภาวะที่เหมาะสมของการสังเคราะห์มอนอลอริน โดยศึกษาอัตราส่วนที่ เหมาะสมของ Cl₃CCONH₂ : PPh₃ ที่ต่างกันสามค่า พบว่า อัตราส่วนที่เหมาะสม คือ 1:1 วิธีการที่ได้พัฒนาขึ้น นี้ได้ประยุกต์ในการสังเคราะห์อนุพันธ์ของกรดลอริกอีกสามชนิด ได้แก่ ลอริลลอเรต ไครซินลอเรต และไอโซเอ มิลลอเรต ได้ยืนยันเอกลักษณ์สารที่สังเคราะห์ได้ทั้งหมดด้วยเทคนิค NMR
แอลคิลเอไมด์จากผลของดีปลีและชะพลู
Authors:   , ครุธบำรุง ฟริญา
Published: February 2025

สิ่งสกัดไดคลอโรมีเทนจากผลของพืชสองชนิดได้แก่ ผลดีปลี (Piper retrofractum) และผลชะพลู (Piper sarmentosum) นำมาแยกองค์ประกอบทางเคมีด้วยเทคนิคทางโครมาโทกราฟี เช่น ชิลาเจลคอลัมน์โครมาโทกราฟี แฟลชคอลัมน์โครมาโทกราฟี และ HPLC พบว่าสามารถแยกสารประกอบจากผลดีปลีได้ 6 สาร ดังนี้ methyl piperate (FK1), (2E,4E,12E)-N-isobutyl-isobutyleicosa- 2,4,12-trienamide (FK2), pellitorine (FK3), guineensine (FK4), pipercide (FK5) และ hydrocinamic acid (FK6) รวมทั้งสามารถแยกสารประกอบจากผลชะพลูได้ 1 สาร piperlotine-C(FK7) โดยโครงสร้างทั้งหมดได้พิสูจน์ทราบด้วยวิธีทางสเปกโทรสโกปี ร่วมกับการเปรียบเทียบข้อมูลที่เคยมีการรายงานมาก่อนหน้านี้ นอกจากนี้ได้หาตำแหน่ง non-conjugated double bond ของสาร KF2 ผ่านปฏิกิริยาการแยกสลายด้วยโอโซน หรือโอโซโนไลชิส
การคัดเลือกสายพันธุ์ราเอคโตไมคอร์ไรซาเห็ดเสม็ด Tylopilus sp. เพื่อการผลิตหัวเชื้อสาหรับกล้าไม้ยูคาลิปตัส
Authors:   , พันธ์พัฒนะ ชมจันทร์
Published: February 2025

ยูคาลิปตัส Eucalyptus camaldulensis เป็นไม้เศรษฐกิจที่สำคัญชนิดหนึ่งในประเทศไทยในธรรมชาติรากของต้นยูคาลิปตัสมีความสัมพันธ์แบบพึ่งพาอาศัย (symbiosis) กับเชื้อราเอคโตไมคอร์ไรซาเห็ดเสม็ด Tylopilus sp. เมื่อถึงต้นฤดูฝนในทุก ๆ ปี เชื้อราเอคโตไมคอร์ไรซาชนิดนี้จะสร้างดอกเห็ดเสม็ดซึ่งได้รับความนิยมนำไปรับประทานในพื้นที่ทางใต้และตะวันออกเฉียงเหนือของประเทศไทย งานวิจัยชิ้นนี้มีวัตถุประสงค์เพื่อคัดเลือกสายพันธุ์ราเอคโตไมคอร์ไรซาเห็ดเสม็ด Tylopilus sp. สำหรับการผลิตเป็นหัวเชื้อสำหรับกล้าไม้ยูคาลิปตัส จากการทดลองการศึกษาการเจริญเติบโตของเส้นใยราเอคโตไมคอร์ไรซาเห็ดเสม็ด 3 สายพันธุ์ ได้แก่เห็ดเสม็ดน่าน I-2 เห็ดเสม็ดน่าน I-3 และเห็ดเสม็ดกระบี่ บนอาหารเลี้ยงเชื้อแข็ง potato dextrose agar (PDA) เป็นเวลา 21 วัน พบว่าเส้นใยราเอคโตไมคอร์ไรซาเห็ดเสม็ดสายพันธุ์กระบี่สามารถเจริญเติบโตได้ดีที่สุด เมื่อนำเส้นใยราเอคโตไมคอร์ไรซาเห็ดเสม็ดสายพันธุ์กระบี่ไปทดสอบการเจริญในอาหารเลี้ยงเชื้อเหลว 3 ชนิด ได้แก่ potato dextrose broth (PDB), modified Melin-Norkrans broth (MMN) และ malt extract broth (MEB) เป็นเวลา 16 วัน พบว่าเส้นใยราเอคโตไมคอร์ไรซาเห็ดเสม็ดสายพันธุ์กระบี่ที่เจริญในอาหารเลี้ยงเชื้อเหลว MEB มีน้ำหนักแห้งเฉลี่ยสูงสุด จากการนำหัวเชื้อราเอคโตไมคอไรซาเห็ดเสม็ดสายพันธุ์กระบี่ที่เจริญในอาหารเลี้ยงเชื้อเหลวทดสอบการติดเชื้อเข้าสู่รากในกล้าไม้ยูคาลิปตัสเป็นเวลา 2 เดือน พบว่าราเอคโตไมคอไรซาเห็ดเสม็ดที่เจริญใน MEB สามารถเกิดการติดเชื้อในรากยูคาลิปตัสได้ถึง 65.3 เปอร์เซ็นต์ ในขณะที่หัวเชื้อในอาหารเลี้ยงเชื้อแข็ง MEA และหัวเชื้อในอาหารเลี้ยงเชื้อเหลว MMN พบร้อยละของการติดเชื้อในรากกล้าไม้ยูคาลิปตัสเท่ากับ 53.0 เปอร์เซ็นต์ และ 45.5 เปอร์เซ็นต์ ตามลำดับ ด้วยเหตุนี้ราเอคโตไมคอร์ไรซาเห็ดเสม็ดสายพันธุ์กระบี่ที่เจริญในอาหารเลี้ยงเชื้อเหลว MEB จึงเหมาะสำหรับการใช้เป็นหัวเชื้อสำหรับกล้าไม้ยูคาลิปตัส
ไฮโดรเทอร์มัลลิควิแฟกชันเชิงเร่งปฏิกิริยาของชีวมวล โดยใช้ตัวเร่งปฏิกิริยาฐานคาร์บอน
Authors:   , ประพันธ์วงศ์ ณภัทร
Published: February 2025

ในปัจจุบันมีความต้องการใช้เชื้อเพลิงฟอสซิลที่เพิ่มขึ้น และเพื่อทดแทนพลังงานจากเชื้อเพลิงฟอสซิลที่กำลังหมดไป เชื้อเพลิงชีวภาพจากชีวมวลเป็นหนึ่งในทางเลือกที่สามารถทดแทนเชื้อเพลิงฟอสซิลได้ หนึ่งในชีวมวลที่ได้รับความนิยมในการนำมาแปรรูปเป็นเชื้อเพลิงเหลวคือชานอ้อยซึ่งพบได้มากในประเทศไทย จึงได้มีการศึกษาการแปรูปชานอ้อยเป็นเชื้อเพลิงเหลวด้วยไฮโดรเทอร์มัลลิควิแฟกชัน และเพื่อเพิ่มศักยภาพในการผลิตเชื้อเพลิงเหลวจากชานอ้อยจึงมีการศึกษาการใส่ตัวเร่งปฏิกิริยาร่วมด้วย งานวิจัยนี้จึงมีวัตถุประสงค์เพื่อศึกษาไฮโดรเทอร์มัลลิควิแฟกชันเชิงเร่งปฏิกิริยาของชานอ้อย ตัวแปรที่ใช้ในการศึกษาในงานวิจัยนี้ได้แก่ ชนิดของถ่านชาร์ (ถ่านชาร์ชานอ้อยและถ่านชาร์กะลามะพร้าว) อุณหภูมิที่ใช้เผาชาร์ (600 และ 700 องศาเซลเซียส) และการใส่ตัวเร่งปฏิกิริยาฐานคาร์บอนร่วมกับแคลเซียมออกไซด์ สำหรับในช่วงแรกเป็นการศึกษาผลของการผสมชานอ้อยกับชาร์ชานอ้อยและชาร์กะลามะพร้าวที่เผาด้วยอุณหภูมิเดียวกันคือ 600 องศาเซลเซียส ด้วยอัตราส่วน 1:1 โดยน้ำหนัก พบว่าปริมาณของเชื้อเพลิงเหลวที่ได้จากชานอ้อยผสมกับชาร์ชานอ้อย มีปริมาณสูงกว่าเชื้อเพลิงเหลวที่ได้จากชานอ้อยผสมกับถ่านชาร์กะลามะพร้าว สำหรับการทดลองในช่วงที่สองเป็นการศึกษาผลของอุณหภูมิที่ใช้เผาชาร์ โดยเมื่อเปรียบเทียบที่การผสมชานอ้อยกับชาร์ชนิดเดียวกัน การเพิ่มอุณหภูมิในการเผาถ่านชาร์ ส่งผลให้ปริมาณเชื้อเพลิงเหลวชีวภาพลดลง และการทดลองในช่วงที่สามเป็นการศึกษาผลของการใส่ตัวเร่งปฏิกิริยาฐานคาร์บอนร่วมกับแคลเซียมออกไซด์ การใช้ตัวรองรับเป็นชาร์ที่อุณหภูมิเผาเดียวกัน พบว่าปริมาณของเชื้อเพลิงเหลวที่ได้จากชานอ้อยผสมกับตัวเร่งปฏิกิริยาแคลเซียมออกไซด์บนชาร์กะลามะพร้าว มีปริมาณสูงกว่าเชื้อเพลิงเหลวที่ได้จากชานอ้อยผสมกับตัวเร่งปฏิกิริยาแคลเซียมออกไซด์บนชาร์ชานอ้อย และแคลเซียมออกไซด์บนตัวรองรับชนิดเดียวกัน การผสมชานอ้อยกับชาร์ที่เผาที่อุณหภูมิสูงกว่า ส่งผลให้ปริมาณของเชื้อเพลิงเหลวลดลง
การเปรียบเทียบเชิงสมรรถนะและเศรษฐศาสตร์ของระบบกักเก็บพลังงานเคมีแบบ CaO/Ca(OH)₂ กับ แบบ CaO/CaCO₃
Authors:   , ไทยสม นภสร
Published: February 2025

การใช้เชื้อเพลิงในปัจจุบันก่อเกิดปัญหาสิ่งแวดล้อม อันได้แก่ ปรากฏการณ์ภาวะเรือนกระจก ดังนั้น การใช้เชื้อเพลิงจากปิโตรเลียมจึงมีแนวโน้มลดลงและการใช้พลังงานหมุนเวียนมีแนวโน้มเพิ่มมากขึ้นในอนาคต โดยทางเลือกหนึ่งที่ได้รับความสนใจ คือการผลิตกระแสไฟฟ้าด้วยพลังงานแสงอาทิตย์ อย่างไรก็ตามเทคโนโลยีนี้ยังมีปัญหาในประเด็นที่พลังงานดังกล่าวใช้ได้เฉพาะในตอนช่วงเวลากลางวันหรือช่วงเวลาที่มีแสงอาทิตย์ ดังนั้นการมีระบบที่กักเก็บพลังงานแสงอาทิตย์นี้ไว้ เพื่อที่จะนำพลังงานมาใช้ในช่วงที่ต้องการใช้พลังงานจะช่วยแก้ปัญหาข้อจำกัดของพลังงานแสงอาทิตย์ได้ ด้วยเหตุนี้ การวิจัยและพัฒนาระบบการกักเก็บพลังงานความร้อนจากแสงอาทิตย์ให้มีประสิทธิภาพสูงจึงมีความสำคัญ งานวิจัยนี้ศึกษาเปรียบเทียบระบบการกักเก็บพลังงานความร้อนจากแสงอาทิตย์ในรูปพันธะเคมีโดยใช้กระบวนการปฏิกิริยาเคมีแบบผันกลับได้ของ CaO/Ca(OH)₂ เทียบกับ CaO/CaCO₃ ทั้งในมิติของ อุปกรณ์ที่ใช้ วัสดุของอุปกรณ์ สภาวะดำเนินการของระบบ และ เงินลงทุนหรือผลวิเคราะห์ทางเศรษฐศาสตร์เบื้องต้น ด้วยการจำลองกระบวนการโดยใช้โปรแกรม Aspen Plus V9 ในการสร้างแบบจำลอง และใช้แบบจำลองเทอร์โมไดนามิกส์ UNIQUAC จากการจำลองพบว่า ระบบ CaO/Ca(OH)₂ มีค่า ประสิทธิภาพเชิงความร้อนและประสิทธิภาพเชิงไฟฟ้าเป็น 80.28% และ 31.13% ตามลำดับ โดยต้องใช้เงินลงทุนประมาณ 2.18 ล้านดอลลาร์สหรัฐต่อเมกะวัตต์ สำหรับระบบ CaO/CaCO₃ ค่าประสิทธิภาพเชิงความร้อนและประสิทธิภาพเชิงไฟฟ้ามีค่าเท่ากับ 62.41% และ 22.25% ตามลำดับ และเงินลงทุนเป็น 3.54 ล้านดอลลาร์สหรัฐต่อเมกะวัตต์
ระบบวิเคราะห์ความคิดเห็นต่อละครไทยบนทวิตเตอร์
Authors:   , เร่งสมบูรณ์สุข ธนะสิทธิ์
Published: February 2025

เนื่องจากปัจจุบันผู้บริโภคส่วนใหญ่สนใจชมละคร และใช้สื่อออนไลน์ (Online media) เช่น ทวิต เตอร์ (Twitter) เป็นที่แลกเปลี่ยนแสดงความคิดเห็นเกี่ยวกับละคร ทำให้มีข้อความแสดงความคิดเห็น จำนวนมาก จึงต้องใช้เวลามากในการอ่านและทำความเข้าใจข้อความทั้งหมด ดังนั้นผู้พัฒนาจึงศึกษา กลุ่มคำการจำแนกอารมณ์และความรู้สึกของข้อความที่เกี่ยวกับละครไทย และพัฒนาระบบวิเคราะห์ความ คิดเห็นเกี่ยวกับละครไทยบนทวิตเตอร์ในรูปแบบของเว็บแอปพลิเคชัน (Web application) เป็นเครื่องมือ ที่ช่วยวิเคราะห์และสรุปผลความชอบที่มีต่อละครไทย โดยวิเคราะห์ข้อความแสดงความคิดเห็นออกเป็น ชอบ ไม่ชอบ และกลาง ระบบนี้รวบรวมข้อความเกี่ยวกับละครที่เป็นภาษาไทย และไม่ครอบคลุมคำสแลง คำสะกดผิดหรือภาษาถิ่น ใช้การพัฒนาระบบด้วยภาษา Python และใช้ไลบรารี PyThaiNLP ช่วยในการ ตัดคำ และมีการเปรียบเทียบคำในข้อความกับคลังคำศัพท์สำหรับละครไทยที่สร้างขึ้น เพื่อสร้างเป็น เวกเตอร์ของข้อความสำหรับสร้างโมเดลการเรียนรู้ด้วยเครื่องแบบเทคนิคนาอีฟเบย์ หลังจากนั้นนำโมเดล ที่ได้มาจำแนกข้อความแสดงความคิดเห็นเกี่ยวกับละครว่าชอบ หรือไม่ชอบละครเรื่องนั้น ๆ ในเรื่องใด ระบบที่พัฒนาขึ้นนี้คาดว่าจะเป็นเครื่องมือที่ช่วยในการตัดสินใจรับชมละครได้ง่ายขึ้น และเป็นประโยชน์ ต่อผู้ผลิตละครสามารถนำไปวางแผนการผลิตละครในอนาคต
การเปรียบเทียบสารระเหยให้กลิ่นของฝักวานิลลาที่ปลูกและผลิตในประเทศไทย กับผลิตภัณฑ์ที่วางขายเชิงพาณิชย์ในตลาดโลก
Authors:   , ธนาพัชรพงศ์ กัญญาพัชร์
Published: February 2025

วานิลลาเป็นพืชเศรษฐกิจที่ได้รับความนิยมอย่างมากในตลาดโลก ปัจจุบันอุตสาหกรรมต่าง ๆ ในประเทศไทยมีความต้องการใช้วานิลลามากขึ้น จึงได้มีการส่งเสริมการเพาะปลูกและผลิตภายในประเทศ การผลิตวานิลลาต้องผ่านกระบวนการบ่มหลายขั้นตอน ได้แก่ 1) การทำให้เหี่ยว (killing) 2) การทำให้เกิดเหงื่อ (sweating) 3) การทำแห้ง (drying) 4) การปรับสภาพ (conditioning) ฝักวานิลลาเมื่อผ่านการบ่มแล้วจะผลิตสารระเหยให้กลิ่นหลายชนิด งานวิจัยนี้มีวัตถุประสงค์เพื่อศึกษาลักษณะทางกายภาพและลักษณะเฉพาะของสารระเหยให้กลิ่นที่ผลิตขึ้นระหว่างกระบวนการบ่มฝักวานิลลาด้วยวิธีการบ่มแบบเบอร์เบิน (Bourbon) ของวานิลลา 2 พันธุ์ ได้แก่ Vanilla planifolia และ Vanilla tahitensis และศึกษาเปรียบเทียบชนิดและปริมาณของสารระเหยให้กลิ่นและลักษณะเฉพาะด้านกลิ่นของฝักวานิลลาพันธุ์ที่ปลูกและบ่มในประเทศไทยเทียบกับที่วางขายเชิงพาณิชย์โลกด้วยเทคนิคแก๊สโครมาโทกราฟี- โอแฟคโทเมทรี/แมสสเปกโทรเมทรี (GC-O/MS) จากการศึกษาการเปลี่ยนแปลงทางการภาพระหว่างกระบวนการบ่ม 4 ขั้นตอน พบว่าฝักวานิลลาจะเปลี่ยนจากฝักสีเขียวสดเปลี่ยนเป็นสีน้ำตาลดำ และเริ่มมีการพัฒนากลิ่นขึ้นภายหลังกระบวนการทำแห้ง วานิลลา Vanilla tahitensis จะเกิดผลึกสีขาวของวานิลลินมากกว่า Vanilla planifolia โดย Vanilla planifolia จะมีความเข้มของกลิ่นโดยรวมสูงกว่า Vanilla tahitensis อย่างไรก็ตามจากการทดสอบทางประสาทสัมผัสเชิงพรรณนาพบว่าวานิลลา Vanilla tahitensis ที่บ่มเองให้กลิ่นเฉพาะตัวที่ดี ได้แก่ กลิ่นมาร์ชแมลโลว์, กลิ่นช็อคโกแลตสังเคราะห์ และ กลิ่นช็อคโกแลตนม สูงกว่าตัวอย่างวานิลลา Vanilla planifolia ที่บ่มเองและที่วางขายเชิงพาณิชย์อย่างมีนัยสำคัญ (P<0.05) การศึกษาชนิดและปริมาณของสารระเหยให้กลิ่นสำคัญของวานิลลาในขั้นต่อไปจะทำให้สามารถทราบถึงขั้นตอนการบ่มที่สำคัญต่อการผลิตกลิ่นของวานิลลาและสามารถระบุสารระเหยให้กลิ่นสำคัญที่สอดคล้องกับลักษณะกลิ่นเฉพาะตัวของ Vanilla planifolia และ Vanilla tahitensis ที่ปลูกและผลิตในประเทศไทยต่อไป
การเปลี่ยนแปลงเส้นชายฝั่งในพื้นที่อำเภอบ้านแหลม จังหวัดเพชรบุรี ระหว่างปี พ.ศ. 2533-2562
Authors:   , สุริย์จามร กนกพล
Published: February 2025

การศึกษานี้มีวัตถุประสงค์เพื่อศึกษาการเปลี่ยนแปลงเส้นชายฝั่งในพื้นที่อำเภอบ้านแหลม จังหวัดเพชรบุรี ระหว่างปี พ.ศ. 2533-2562 โดยประยุกต์ใช้โปรแกรมสารสนเทศภูมิศาสตร์ (ArcGIS) ร่วมกับเครื่องมือวิเคราะห์ เส้นชายฝั่งดิจิตอล (Digital Shoreline Analysis System: DSAS) ในการวิเคราะห์การเปลี่ยนแปลงเส้นชายฝั่งจากภาพถ่ายดาวเทียม LANDSAT ในปี พ.ศ. 2533, 2543, 2553 และ 2562 เพื่อประเมินสถานการณ์การกัดเซาะ ชายฝั่ง ผลการวิเคราะห์อัตราการเปลี่ยนแปลงเส้นชายฝั่ง (End Point Rate: EPR) พบว่าพื้นที่ตำบลบางแก้ว มีอัตราการเปลี่ยนแปลงเส้นชายฝั่งเฉลี่ย 0.02 เมตรต่อปี พื้นที่ตำบลบางขุนไทร มีอัตราการเปลี่ยนแปลงเส้นชายฝั่ง เฉลี่ย 3.11 เมตรต่อปี และพื้นที่ตำบลปากทะเล มีอัตราการเปลี่ยนแปลงเส้นชายฝั่งเฉลี่ย -6.76 เมตรต่อปี ซึ่งพื้นที่ชายฝั่งตำบลบางแก้วและตำบลบางขุนไทรมีการสะสมตะกอนในระดับน้อยถึงปานกลาง และพื้นที่ตำบลปากทะเล มีการกัดเซาะชายฝั่งในระดับรุนแรง